 Free Pad: Scotland ti di orílẹ-èdè àkọkọ tó bẹrẹ pínpín páàdì ǹkan osu fún gbogbo obìnrin lọfẹẹ Lọjọ Iṣẹgun ọsẹ yìí ni àwọn ọmọ ilé ìgbìmọ aṣòfin dìbò láti gba àbá náà wọle kí ó le di òfin tí ará ìlú yóò tẹlé Free Provison Scotland Èyí túmọ sí pé, ojúṣe ìjọba ìbílẹ ni láti máa pèsè àwọn páàdì yiìí fún gbogbo ẹni to ba nílò rẹ. Ọmọ ilé asofin lábẹ ẹgbẹ òṣèlú Labour Monica Lennon to ti jàjàjà lóri òṣì lásìkò ǹkan oṣù yìí lati ọdun 2016 sàlàyé pé àjàkálẹ ààrùn Corornavirus ti sọ ọ dí dandan báyìí. Òṣì lásìkò ǹkan oṣù máa n wáye ti àwọn ènìyàn kò bá níṣẹ tó n mówó jáde láti ra àwọn páàdì ǹkan oṣù tó jẹ ojúlówó. Ìwádìí kan ti Young Scot ṣe fáwọn akẹkọọ fi idí rẹ múlẹ ọkan nínú àwọn akẹkọọ mẹrìn ń tiraka lati ra ìléèdí ǹkan oṣù ni. Wọn ń pinnu láti máa pín àwọn ìledìí yìí, bi wọn ṣe máá n pín kọndọọmu fáwọn ọkùnrin nílé iwé gírámà àti ni fásitì, ilé ìwòsàn ti wọn bá ti ṣíṣẹ abẹ, àti ni àwọn ibi ti wọn ti n ta oogun, yálà ki wọn lọ bèrè fún tàbi ki wọn kọọ síwèé. Gbogbo àgbáyé ni olúkúlùkù tí n wá ọnà láti fòpin si òṣì lágbègbè wọn. Ní ilẹ Gẹẹsì, wọn fun àwọn ọmọ ilé iwé alákọọbẹrẹ àti girama ni inú oṣù kíní ọdún. Oba Adedokun Abolarin ti Oke Ila: Ó ya ọpọ tó súnmọ mi lẹnu bí mo ṣe ń kọ Àwọn ìpińlẹ kan ni Amẹrika, naa ti sọọ di ofin pe ki wọn maa fun awọn akẹkọọ ni iléèdi nkan oṣù lọfẹẹ. Kódà, orílẹ-èdè Nàìjíríà ti darapọ mọ àwọn kan lágbàyé, bi wọn ṣe yọ owó orí kúrò nínú àwọn èròjà ǹkan osu. Orílẹ-èdè bí Kenya, Canada, Australia, India, Colombia, Malayhsia, Nicaragua, Jamaica, Uganda, Lebanon àti Trinidad  Tobego náà ti yọwó orí nínú ìléèdí obìnrin Akọmọlédè àti Àṣà lórí BBC Yorùbá: Kọ síi nípa iṣẹ tí oúnjẹ ń ṣe lára níbí : Orílẹ-èdè Scotland ti di orílẹ-èdè àkọkọ to n pin ìlédìí ìkàn oṣù lọfẹẹ fún gbogbo obìnrin. 